Source: https://ilmajoki.fi/ajankohtaista/tiedote-kunnanvaltuuston-paatoksista/
Timestamp: 2020-07-13 15:19:05+00:00
Document Index: 22002178

Matched Legal Cases: ['§ 28', '§ 24', '§ 29', '§ 30', '§ 31', '§ 32', '§ 33', '§ 34', '§ 35', '§ 36', '§ 39']

Tiedote kunnanvaltuuston päätöksistä - Ilmajoki
EtusivuAjankohtaistaTiedote kunnanvaltuuston päätöksistä
Tiedote kunnanvaltuuston päätöksistä
Tiedote Ilmajoen kunnanvaltuuston kokouksen 22.6.2020 päätöksistä (Pöytäkirjan julkaisupäivä 25.6.2020)
Kokoustiedotteessa todetaan tehdyt päätökset kunnanvaltuuston kokouksessa. Lopullinen ja käsittelyvaiheittainen pöytäkirja julkaistaan kunnan verkkosivulla kokousta seuraavana torstaina. Kokouksen esityslista on luettavissa esityslistojen julkaisusivulta.
Ao. kohdasta löytyy myös pöytäkirja julkaisupäivästä alkaen 25.6.2020.
§ 28 TT Botnia Oy:n osakassopimuksen hyväksyminen
Kunnanvaltuusto päätti kokouksessaan 10.6.2019 § 24, että Ilmajoen kunta lähtee TT Botnia Oy:n osakkaaksi. Samassa yhteydessä valtuusto hyväksyi yhtiön osakassopimusluonnoksen.
Yhtiössä on 13 osakasta. Suurimmat omistajat ovat Vaasan kaupunki, JIK Peruspalveluliikelaitoskuntayhtymä, Suupohjan peruspalveluliikelaitoskuntayhtymä ja Alajärven kaupunki. Ilmajoen kunnan suora omistusosuus yhtiöstä on 0,10 prosenttia. TT Botnia Oy:n toimialana on tuottaa, tarjota ja välittää osakkeenomistajina oleville hankintayksiköille työterveys-, sairaanhoito- ja työhyvinvointi- sekä työelämän kehittämispalveluja pääasiassa Pohjanmaan ja Etelä-Pohjanmaan alueella. Suunnitelmien mukaan yhtiön toiminta käynnistyy vuoden 2020 syksyllä.
Hyväksyttiin osakassopimus.
§ 29 Koulu- ja päivähoitorakennusten suunnittelun ja kuntotutkimuksen tilanne
• Ahti Ranto esitti kunnanjohtajan muutettua esitystä (khall 15.6.2020). Markku Koskela, Pentti Luhtala, Janne Niemelä, Timo Tuomikoksi ja Salme Hautala kannattivat Rannon esitystä.
• Hannu Akkanen esitti, että suunnittelumäärärahaa ei myönnetä, Veli-Jukka Palmun kannattaessa esitystä.
• Juho Hannukselan esitystä yhden Koskenkorvan koulun suunnittelusta kannatti Harri Koskela.
• Esa Niemistön esitys muuten pohjaesitys, mutta suunnitellaan Koskenkorvalle 120-160 oppilaan koulurakennus. Esitystä kannatti Heikki Koskimies.
• Antti Ålander esitti suunnittelurahaa vuodelle 2021 sekä laaja-alaisen hanketyöryhmän perustamista Koskenkorvan koulun suunnitteluun, asia ei saanut kannatusta.
§ 30 Vuoden 2020 talousarvion investointiosan määrärahamuutos
Kuntalain 110 §:n mukaan kunnan toiminnassa ja taloudenhoidossa on noudatettava talousarviota. Talousarviossa ja – suunnitelmassa on käyttötalous- ja tuloslaskelmaosa sekä investointi- ja rahoitusosa. Toimielin ei saa ylittää talousarviossa sille osoitettua määrärahaa. Talousarvioon tehtävät muutokset on esitettävä valtuustolle siten, että valtuusto ehtii käsitellä muutosehdotukset talousarviovuoden aikana. Talousarviovuoden jälkeen talousarvion muutoksia voidaan käsitellä vain poikkeustapauksissa. Kunnassa on käytössä CGI:n toimittama CGI HR pe (Pegasos) – palkanhallintajärjestelmä ja siihen liittyvä HRM-ympäristö. Palkanhallintajärjestelmän nykyinen versio on tullut elinkaarensa päähän, minkä vuoksi CGI on irtisanonut siihen liittyvän sopimuksen päättymään 30.9.2020. Tieto palkkaohjelman irtisanomisesta on tullut joulukuun 2019 lopussa, joten investointimenoa ei ole voitu ennakoida talousarvion 2020 laadinnan yhteydessä. Uuden palkkajärjestelmän käyttöönoton hinta on noin 42 000 euroa. Palvelun vuosimaksut sisältyvät talousarvioon 2020.
Päätös: Valtuusto hyväksyi 42.000 euron määrärahamuutoksen kuluvan vuoden talousarvion investointiosaan uuden palkkaohjelman käyttöönottoa varten.
§ 31 Jätevesiverkoston toiminta-alueen laajentaminen Neiron alueelle
Neiron suunnitelma-alueen rakentuessa Tuomikylän, Rengon ja Pojanluoman yleiskaava-alueelle, tulee vesilaitoksen toiminta-aluetta laajentaa siten, että ko. asuinalue huomioidaan kokonaisuutena sisältymään vesihuoltolaitoksen toiminta-alueeseen. Nykyisessä vesihuollon toiminta-alueen rajauksessa Neiron suunnitelma-alue sisältyy toiminta-alueeseen vain osittain.
§ 32 Vuoden 2019 tilinpäätös
1. käsittelee tilinpäätöksen vuodelta 2019 tilinpäätöksen hyväksymisen ja vastuuvapauden myöntämisen osalta tarkastuslautakunnan esityksen mukaan ja
2. päättää, että tilikauden alijäämä 3.872.286 euroa siirretään taseen omaan pääomaan edellisten tilikausien yli-/alijäämiin kuluvan vuoden kirjanpidossa.
§ 33 Vuoden 2019 arviointikertomus
§ 34 Lakea Oy:n osakassopimuksen hyväksyminen
§ 35 Tontin myyntiehtojen ajantasaistus asemakaa-alueella koskien omakoti-, pari-, rivi- ja kerrostalotontteja
Hyväksyttiin äänestyksen jälkeen 26 – 6.
§ 36 Omavelkainen takaus Ilmajoen Vuokratalot Oy:n lainaan
Kohdat 1-5 todettiin loppuun käsitellyiksi ja aloitteet 6-8 ovat vielä käsittelyssä.
Kohtaan 1. lisättiin Perustetaan asiakasraateja suunnittelemaan varhaiskasvatuksen palveluja.
§ 39 Pappilantien uudelleen päällystäminen ja siirtyminen kunnan hallintaan
Pappilantien alkuosan n. 2,1 päällystetyn tieosan siirtymisestä kunnan haltuun kaavatienä ylläpidettäväksi kaduksi on neuvoteltu ELY-keskuksen liikenne- ja infrastruktuuri -vastuualueen johtaja Anders Östergårdin kanssa. Neuvottelussa 3.3.2020 sovittiin, että ELY-keskus toteuttaa tien kantavuusmittauksen alkukesällä 2020 arvioidakseen tien kantavuuden mahdolliset parantamistarpeet ennen päällysteen uusimista.
Ely-keskus on 17.6.20 ehdottanut kunnalle, että Pappilantien päällystetty osuus siirrettäisiin sopimuksella kunnan hallintaan ja Elykeskus toteuttaisi tien kunnostamisen ja uudelleen päällystämisen kuluvana päällystekautena siten, että kustannuksista vastaa ELYkeskus ja kunta kumpikin 50% osuudella. Päällystäminen toteutettaisiin kantavuuden parantamiseksi nk. sekoitusjyrsintämenetelmällä, jossa vanhan asfaltin päälle levitetään ohut murskekerros, jonka jälkeen pintakerrokset sekoitusjyrsitään tasalaatuiseksi ja tie pinnoitetaan uudella asfaltilla. Samassa yhteydessä ennen pinnoitetöitä on tarpeen uudistaa kaksi tien alittavaa rumpua: Loukonojan ja Homesojan rummut.
Pinnoitekorjauksen kustannukset ovat n. 128.000 euroa, jonka lisäksi kustannuksia muodostuu rumpujen, 1000mm ja 800mm uusimisesta yhteensä n. 15.000 – 20.000 euroa.
Kunnanjohtajan päätösehdotus: Kunta sitoutuu Pappilantien uudelleen päällystämisen ja rumpujen uudelleen rakentamisen kustannuksiin 50 % kustannusosuudella ja enintään 75.000 eurolla ja sitoutuu ottamaan em. tieosuuden sopimusperusteisesti kunnan haltuun myöhemmin erikseen yhteisesti kunnan ja ELY-keskuksen välillä laadittavan sopimuksen mukaisesti.
https://ilmajoki.fi/ajankohtaista/tiedote-kunnanvaltuuston-paatoksista/